open-index/open-wikipedia-markdown huggingface dataset:
1738

**1738**  (**[[ரோம எண்ணுருக்கள்|MDCCXXXVIII]]**) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும். 11 நாட்கள் பின்தங்கிய பழைய ஜூலியன் நாட்காட்டியில் இது ஒரு ஞாயிற்றுக்கிழமையில் ஆரம்பமானது.

## நிகழ்வுகள்

* மே 24 - மெதடிச இயக்கம் தோற்றுவிக்கப்பட்டது.
* கிபி 79 இல் அழிந்து போன ஹெர்குலியம் என்ற உரோமை நகரை அகழ்ந்தெடுக்கும் பணி ஆரம்பமானது.
* பெர்னூலி தத்துவம் எழுதப்பட்டது.
* பார்த்தோலின் சுரப்பிகள் கண்டறியப்பட்டன.

## பிறப்புகள்
* அக்டோபர் 11 - ஆர்தர் பிலிப், நியூ சவுத் வேல்சு ஆளுநர் (இ. 1814)
* நவம்பர் 15 - வில்லியம் எர்செல், செருமானிய வானியலாளர் (இ. 1822)

## இறப்புகள்

## 1738 நாற்காட்டி

## மேற்கோள்கள்
இராம கவிராயர்

**இராம கவிராயர்** 18 ஆம் நூற்றாண்டில் வாழ்ந்த ஒரு புலவர். தனிப்பாடல் திரட்டு என்னும் நூலில் இவர் பாடியனவாக ஒன்பது பாடல்கள் உள்ளன. அவற்றில் ஐந்து பாடல்கள் வெண்பா. நான்கு பாடல்கள் விருத்தம். பிரம்பூர் நாட்டில் வாழ்ந்த ஆனந்தரங்க மகிபாலன் என்பவனை முன்னிலையாக்கி இந்தப் பாடல்கள் பாடப்பட்டுள்ளன. இவன் துரை திருவேங்கடம் என்பவனின் மகன்  கலசை வேதாசலம் என்பவன்மேல் பாடப்பட்ட மூன்று பாடல்களும் இதில் உள்ளன. பாடல்களில் சொல்லடுக்குகள் வருகின்றன.

நேரிழைக்கு விழியேழு முலையாறு காதைந்து நெற்றி நான்கு என புதுமை காட்டும் நயப்பாடலும் உள்ளது. புலவர் சேலை கட்டப்பட்டுள்ள பிரமன் சிலையைப் பார்த்து நேரிழை என்று பெண்ணாக்கிப் பார்க்கிறார். பிரமனுக்குத் முகம் நான்கு. எனவே நெற்றி நான்கு. நான்கு முகத்துக்குக் கண் எட்டு. இவன் தன் ஒருகண்ணை நோண்டி பூவாக, திருமாலைப் போல் சிவபூசையின்போது போட்டுவிட்டான், எனவே எஞ்சியுள்ள கண் ஏழு. பிரமனோடு இணைந்திருப்பவள் கலைமகள். பிரமன் உடல் நான்கு முகத்தில் ஒரு முகம் இவனுடையது. அது ஆண். ஏனையவை மூன்றும் கலைமகளுக்கு உரியவை. அவளது மூன்று முகவுருக்களுக்கு ஆறு முலை. இது இவரது பாடலில் கானப்படும் நகைச்சுவை. காது நான்கு தலைக்கு எட்டு இருக்க வேண்டும். ஐந்துதான் உள்ளன. ஒரு முகத்தில் இரண்டு காதுகளும் தெரிகின்றன. ஏனையவற்றில் ஒவ்வொன்று மட்டுமே தெரிகிறது எனவே ஐந்து காதுகள் - இப்படி ஒரு விளக்கம்.

இந்த பாடல்-அடிக்கு அகப்பொருள் விளக்கம் ஒன்றும் உண்டு. 
விழி ஏழு. [எ] இது ஏழைக் குறிக்கும் தமிழ் எண். ஆனந்தரங்கன் நாட்டுப் பெண்ணுக்குக் கண் எ போல் உருவம் கொண்டுள்ளது.
முலையாறு. ஆனந்தரங்கனை எண்ணிக் கண்ணீர் ஆறாகப் பாய்கிறது. 
காதைந்து . தமிழ் எண் குறியீடு ஐந்து = ரு | அவள் காது ரு போல் உள்ளது.
நெற்றி நான்கு. தமிழ் எண் குறியீடு நான்கு போல் அவள் நெற்றி உள்ளது.
இந்த வகையில் இது ஒருவகைச் சொல்விளையாட்டுப் பாடல்.

## மேற்கோள் குறிப்பு

பகுப்பு:தமிழ்ப் புலவர்கள்
சக்தி லீலை (திரைப்படம்)

**சக்தி லீலை** (*Shakthi Leelai*) என்பது 1972 இல் டி. ஆர். ராமண்ணா இயக்கத்திலும் துறையூர் கே. மூர்த்தி எழுதாக்கத்திலும் வெளிவந்த இந்தியத் தமிழ் இந்து தொன்மவியல் திரைப்படமாகும். இத்திரைப்படத்தில் பி. சரோஜா தேவி, ஜெமினி கணேசன், ஜெயலலிதா, கே. பி. சுந்தராம்பாள் , கே. ஆர். விஜயா ஆகியோர் நடித்திருந்தனர். இது பல நட்சத்திரங்களைக் கொண்ட கடைசி தொன்மவியல் திரைப்படமாகக் குறிப்பிடப்படுகிறது. இத்திரைப்படத்திற்கு டி. கே. ராமமூர்த்தி இசையமைத்திருந்தார். இப்படம் வெளியானபோது ஒரு வெற்றிகரமான திரைப்படமாக இருந்தது. *ராமன் பிக்சர்சு* நிறுவனம் தயாரித்த இத்திரைப்படம் 1972ஆவது ஆண்டில் வெளியானது.

## பாடல்கள்
இப்படத்திற்கு டி. கே. ராமமூர்த்தி இசையமைத்திருந்தார். பாடல்களை கண்ணதாசன் எழுதியிருந்தார்.   

## மேற்கோள்கள்

பகுப்பு:1972 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்து தொன்மவியல் திரைப்படங்கள்
பகுப்பு:இந்து பக்தி திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:ஜெயலலிதா நடித்த திரைப்படங்கள்
ஐந்தேவர்

ஐந்தேவர் என்போர் சைவ மரபில், ஐந்தொழில்களையும் புரியும் பஞ்சமூர்த்திகளையும் குறிக்கும். பிரம்மா, திருமால், உருத்திரன், மகேசுவரன், சதாசிவன் ஆகியோர் பஞ்சமூர்த்திகள் ஆவர். சிவனின் நவபேதங்களில் இந்த ஐவரும் அடங்குவர்.

## மேலும் பார்க்க
* சிவன்
* சைவ சித்தாந்தம்

## உசாத்துணைகள்

பகுப்பு:சைவ சமயம்
பகுப்பு:இந்துக் கடவுள்கள்
சமய சிறுபான்மையோருக்கும் மொழிச் சிறுபான்மையோருக்குமான தேசிய ஆணையம்

**சமயம் மற்றும் மொழிச் சிறுபான்மையோருக்கான தேசிய ஆணையம்** (National Commission for Religious and Linguistic Minorities),  இந்தியாவில் சமயம் மற்றும் மொழிச் சிறுபான்மை மக்களின் பல்வேறு குறைகளைக் களைய, இந்திய அரசு,   உச்ச நீதிமன்ற நீதியரசர் ரங்கநாத் மிஸ்ரா தலைமையில் 29 அக்டோபர் 2004 நாளில் நிறுவப்பட்டது  இவ்வாணையம் தனது பரிந்துரைகளை 21 மே 2007 அன்று இந்திய அரசுக்குஅனுப்பியது.

## பரிந்துரைகள்
*  இசுலாமிய சிறுபான்மையினர்களுக்கு கல்வி நிறுவனங்களிலும், அரசு வேலை வாய்ப்புகளிலும் 10% இட ஒதுக்கீடும், மற்ற சமயத்து சிறுபான்மையினர்களுக்கு 5%  இடஒதுக்கீடும் வழங்கலாம்< http://www.telegraphindia.com/1110827/jsp/nation/story_14431414.jsp 
* இதர பிற்படுத்தப்பட்டோர் வகுப்பினர்க்கான 27% ஒதுக்கீட்டில், சமயம் மற்றும் மொழிச் சிறுபான்மையோர்களுக்கு 8.4%  *உள் இட ஒதுக்கீடு*  வழங்கப்பட வேண்டும்.
* இந்து சமயத்திலிருந்து இசுலாமிய மற்றும் கிறித்தவ சமயங்களுக்கு மதம் மாறிய தலித் மற்றும் பழங்குடி மக்களுக்கு பட்டியல் சாதிகள் மற்றும் பட்டியல் பழங்குடிகளுக்கான இட ஒதுக்கீடு வழங்க வேண்டும்.

## மேற்கோள்கள்

## வெளியிணைப்புகள்
*Misra Commission Report Part-1 
*Misra Commission Report Part-2 
*TwoCircles.net publishes excerpts from the Misra Commission report
*BJP slams against Ranganath Mishra commission report
*India’s Downtrodden Muslims

பகுப்பு:மனித உரிமைகள்
பகுப்பு:இந்திய அரசு அமைப்புகள்
பகுப்பு:இந்திய ஆணைக்குழுக்கள்
கருடா பேரங்காடி

**கருடா மால் **என்னும்** கருடா பேரங்காடி**, பெங்களூருவில் உள்ள பேரங்காடிகளில் ஒன்றாகும். இப்பேரங்காடி பிரைகேடு சாலையின் அருகே உள்ள மக்ரத் சாலையில் அமைந்துள்ளது. இப்பேரங்காடியின் இன்னுமொரு கிளையானது கே. ஆர். சர்கிள் அருகில் உள்ளது.

## இடம்
கருடா பேரங்காடியானது, 126,000 சதுர மீட்டர் பரப்பளவில் அமைந்துள்ளது. 30,000 சதுர மீட்டர் பரப்பளவில் பல்பொருள் அங்காடிகளையும், ஆறு மாடிகளையும், 180 அங்காடிகளையும் கொண்டுள்ளது.

## பேரங்காடியிலுள்ள வசதிகள்
* வாகன நிறுத்துமிடம்
* பல்பொருள் அங்காடிகள்
* பொழுதுபோக்கு அரங்கம்
* திரையரங்கம்
* உணவகங்கள்

## பிணக்குகள்
2005ஆம் ஆண்டு நடந்த உயர்த்தி விபத்திற்குப் பிறகு பாதுகாப்பு வசதிகள் அதிகப்படுத்தப்பட்டன. 2007ஆம் ஆண்டு ஒருவர் மாடியில் இருந்து குதித்தார்.

பெரிய பெங்களூர் மாநகரப் பேரவைக்கு சொந்தமான இடத்தில் இந்த பேரங்காடி கட்டப்பட்டுள்ளது. கருடா பேரங்காடியும் பெரிய பெங்களூர் மாநகரப் பேரவையும் 52%-48% என்ற விகிதத்தில் வருமானத்தை பகிர்ந்து கொள்கின்றன.

## இவற்றையும் பார்க்கவும்
* பெங்களூரு சென்ட்ரல்
* த போரம்
* மந்த்ரி சதுக்கம்

## மேற்கோள்கள்

## வெளி இணைப்புகள்
* 

பகுப்பு:பெங்களூர்
நானாஜி தேஷ்முக்

**நானாஜி தேஷ்முக்** அல்லது **சண்டிகடாஸ் அமித்ராவ் தேஷ்முக்** (Chandikadas Amritrao Deshmukh  Nanaji Deshmukh)  (11 அக்டோபர் 1916–27 பிப்ரவரி 2010),   இந்தியாவின், மகாராஷ்டிரம் மாநிலத்தைச் சேர்ந்த சமூக ஆர்வலர் மற்றும் பாரதிய ஜனதா கட்சி நிறுவனர்களில் ஒருவர். இந்திய நாடாளுமன்ற மாநிலங்களவையின் உறுப்பினராக இருந்தவர். 1999ஆம் ஆண்டில் பத்மவிபூசன் விருது பெற்றவர்.
1937இல் ராஷ்டிரிய சுயம்சேவாக் சங்கத்தில் இணைந்துஆர் எஸ் எஸ் பிரச்சாரகராக உத்தரப்பிரதேசத்தில் சமூகப் பணியாற்றினார்.
1950ஆம் ஆண்டில் இந்தியாவின் முதல் மழலைப் பள்ளியான  சரசுவதி மழலையர் பள்ளியை (சரஸ்வதி சிசு மந்திர்) கோராக்பூரில் துவக்கினார். 

ராஷ்டிரிய சுயம்சேவாக் சங்கத்தின் *இராஷ்டிர தர்மம்* , *பாஞ்சஜன்யம்*  போன்ற மாத இதழ்களுக்கும், *சுதேசி*  என்ற நாளிதழுக்கும் ஆசிரியராக செயல்பட்டவர்.

## விருதுகள்
* பாரத ரத்னா (2019)

## மேற்கோள்கள்

* 

## வெளி இணைப்புகள்
*Bharatiya Janata Party 

*Government of India award citation
*Deendayal Research Institute 

பகுப்பு:1916 பிறப்புகள்
பகுப்பு:2010 இறப்புகள்
பகுப்பு:6வது மக்களவை உறுப்பினர்கள்
பகுப்பு:இந்திய அரசியல்வாதிகள்
பகுப்பு:இந்துத்துவம்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:ஹிங்கோலி மாவட்ட நபர்கள்
பகுப்பு:ராஷ்டிரிய சுயம்சேவாக் சங்கத்தினர்
திருச்சிராப்பள்ளி தொடருந்து கோட்டம்

**திருச்சிராப்பள்ளி ரயில்வே கோட்டம்** () என்பது இந்திய இரயில்வேயால் நிர்வகிக்கப்படும் தென்னக இரயில்வே மண்டலத்தின் அங்கமாக விளங்குகிறது. இதன் தலைமையகம் திருச்சிராப்பள்ளியில் உள்ளது. இந்த ரயில்வே கோட்டம் டெல்டா பகுதியின் பெரும்பான்மையான மாவட்டங்களுக்கும் மத்திய தமிழகத்திற்கும் சேவை புரிகிறது.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென ரூ. 4100 கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.

அமிர்த பாரத் திட்டத்தின் கீழ் திருச்சி கோட்டத்தில் பின்வரும் நிலையங்கள் தேர்ந்தெடுக்கப்பட்டன, தஞ்சாவூர், விழுப்புரம், மயிலாடுதுறை, விருத்தாச்சலம், திருவண்ணாமலை, அரியலூர்,  சிதம்பரம், காரைக்கால், மன்னார்குடி, ஶ்ரீரங்கம், திருப்பாதிரிப்புலியூர், திருவாரூர், வேலூர் கண்டோன்மன்ட், லால்குடி, மற்றும் போளூர் ஆகியன ஆகும்.

## சான்றுகள்

## வெளிப்புற இணைப்புகள்
* தென்னக இரயில்வே அதிகாரபூர்வ தளம்
*   திருச்சிராப்பள்ளி கோட்டத்தின் வரைபடம்

*
ஆதித்தியா மியூசிக்கு

**ஆதித்தியா மியூசிக்கு இந்தியா தனியார் வரையறுக்கப்பட்டது** (*Aditya Music India Private Limited*) என்பது ஓர் இந்திய இசை நிறுவனம் ஆகும். தெலுங்கு, தமிழ், இந்தி, கன்னடம், மலையாள இசைத்தொகுப்புகளை இந்நிறுவனம் வெளியிட்டு வருகின்றது. இதன் தலைமை அலுவலகம் ஐதராபாத்தில் உள்ளது.

## வரலாறு
ஆதித்தியா மியூசிக்கானது 1990களின் பிற்பகுதியில், தற்போது இதன் அவைத்தலைவராக உள்ள உமேசு குத்தாவால் நிறுவப்பட்டது. இந்நிறுவனமானது 1996ஆம் ஆண்டு வரையில் ஏனைய இசை நிறுவனங்களின் இசைத் தொகுப்புகளை ஆந்திரப் பிரதேசத்தில் வழங்கி வந்தது. இதன் பின்னர், சொந்த இசை உரிமங்களைப் பெற்று இசைத் தொகுப்புகளை வெளியிடத் தொடங்கியது. 2000இல் ஒலிப்பேழைகளை உருவாக்குவதற்கான நிலையத்தையும் அமைத்துக் கொண்டது.

ஆந்திரத் திரைப்படத்துறையின் பெரும்பாலான திரைப்படங்களுக்கான இசை உரிமங்கள் ஆதித்தியா மியூசிக்கிடம் உள்ளன. சிவா மியூசிக்கல்சு, இலியோ, மாருதி மியூசிக்கு, எக்கோ, சோகன் மியூசிக்கு, சுப்பிரீம், பிரமிடு ஆடியோ போன்ற நிறுவனங்களின் இசை உரிமங்களையும் ஆதித்தியா மியூசிக்கு பெற்றுள்ளது. போனோகிறாபிக்கு பெருபோமன்சு வரையறுக்கப்பட்டது இந்தியாவிலும் இந்திய ஆற்றுகை உரிமக் குமுகத்திலும் (ஐ. பி. ஆர். எசு.) இந்நிறுவனம் உறுப்பினராக உள்ளது.

## வெளியிட்ட தமிழ் இசைத் தொகுப்புகள்

## மேற்கோள்கள்

பகுப்பு:இசை
கணிமைப் பொறிகளுக்கான சங்கம்

**கணிமைப் பொறிகளுக்கான சங்கம் ** (Association for Computing Machinery (ACM)) என்பது கணிமைக்கான அனைத்துலக அறிஞர் குழாம் ஆகும். 1947 இல் நிறுவப்பட்ட இந்நிறுவனம் உலகின் மிகப் பெரும் அறிவியல் மற்றும் கல்வி சார் கணிமைச் சங்கம் ஆகும். இது ஒரு இலாப நோக்கற்ற உறுப்பிய அமைப்பு. இதன் தலைமையகம் நியூயார்க்கு நகரில் அமைந்துள்ளது. 2011 நிலவரப்படி இவ்வமைப்பில் ஒரு இலட்சத்துக்கும் மேற்பட்ட உறுப்பினர்கள் உள்ளார்கள். 

## சான்றுகள்

பகுப்பு:கணினி அறிவியல் நிறுவனங்கள்
நிக்சன் தலைகீழ் வழு

**நிக்சன் தலைகீழ் வழு** என்பது, 1995ல் ஐக்கிய அமெரிக்காவினால் வெளியிடப்பட்ட ரிச்சார்ட் நிக்சன் நினைவு அஞ்சல்தலையின் பெயர்பெற்ற தலைகீழ் வழு ஆகும். சனவரி 1996ல் முதன் முதலாகத் தெரியவந்த இந்த வழு, அந்த ஆண்டில் குறிப்பிடத்தக்க அளவு கவனத்தை ஈர்த்திருந்தது. ஆனால், டிசம்பரில், பிழையாக அச்சான அஞ்சல்தலைத் தாளைத் திருடினார் என்ற குற்றச்சாட்டின்பேரில் அது அச்சிட்ட அச்சகத்தின் பணியாளர் ஒருவர் கைது செய்யப்பட்டார். இதனால், அந்தத் தலைகீழ் வழு முறையானது அல்ல, வெறும் அச்சகக் கழிவே என்றானது.

பெப்ரவரி முதலாம் தேதி, கிறிஸ்டீஸ் எனப்படும் கலைப்பொருள் ஏல நிறுவனம், இதை ஏலத்துக்கு விடுவதாக அறிவித்த போதே இந்தத் தலைகீழ் வழு பொதுமக்கள் கவனத்துக்கு வந்தது. அதன் பெறுமதி 8,000 - 10,000 ஐக்கிய அமெரிக்க டாலர்கள் என மதிப்பிடப்பட்டிருந்தது. இதை யார் கொடுத்தது என்பது வழமையான நடைமுறைகளுக்கு இணங்க வெளியிடப்படவில்லை. ஆனால், அது 160 அவ்வாறான அஞ்சல்தலைகளுள் ஒன்று என அறிவித்திருந்தனர். 

தபால்தலையில் நிக்சனின் படம் தலைகீழாக இருப்பதுடன் இருக்கவேண்டிய இடத்திலிருந்து விலகியும் காணப்படுகிறது. இதனால் படம் துளைவரிசையினால் இரண்டாகப் பிரிந்து காணப்படுகிறது. படத்துக்குக் கீழேயுள்ள "USA / 32" என்னும் எழுத்துக்களும் தலைகீழாகவே காணப்படுகின்றன. ரிச்சாட்சார்ட் நிக்சன் என ஆங்கிலத்தில் எழுதப்பட்ட பெயர் மட்டும் நேராக உள்ளது. அஞ்சல்தலைகள் இரண்டு படிகளில் அச்சிடப்பட்டதால் இது ஏற்பட்டது. முதலில், படமும், பெறுமானமும் ஈடில்பேர்க் ஆறு நிற தாள் செலுத்தும் அச்சியந்திரத்தில் அச்சிடப்பட்டது. பின்னர் அங்கிருந்து நியூயார்க்கின் சஃபர்ன் என்னும் இடத்திலுள்ள "பாங்க் நோட் கார்ப்பொரேசன் ஆஃப் அமெரிக்கா" நிறுவனத்துக்கு அனுப்பி அங்கே பெயர் அச்சிடப்பட்டதுடன், துளைகளும் இடப்பட்டன. 

## சான்றுகள்

* Michael Baadke, "Nixon invert found near Washington, D.C.; Christie's will auction single stamp Feb. 1", *[[Linn's Stamp News]]*, January 29, 1996
* Michael Baadke, "Printing plant employee stole Nixon inverts, U.S. attorney alleges; N.Y. resident arrested", *[[Linn's Stamp News]]*, December 30, 1996
* Michael Baadke, "Robie trial answers some questions, not all", *[[Linn's Stamp News]]*, June 16, 1997

## மேற்கோள்கள்

பகுப்பு:அஞ்சல் தலைகள்
புனே - இந்தூர் விரைவுவண்டி

**புனே−இந்தூர் விரைவுவண்டி** என்பது இந்திய இரயில்வேயினால் இயக்கப்படும் விரைவுவண்டிகளில் ஒன்றாகும். இது புனே நகரத்துக்கும் இந்தூர் நகரத்துக்கும் இடையே பயணிக்கிறது. இது 972 கி.மீ. தொலைவை 18 மணி 3 நிமிடங்களில் கடக்கிறது.

## வண்டிகள்

## வழித்தடம்

## மேலும் காண்க
*அவந்திகா விரைவுவண்டி

## இணைப்புகள்
* வண்டியின் வழித்தடம் - இந்தியன் ரயில்இன்போ தளம்

பகுப்பு:இந்திய விரைவுவண்டிகள்
வடோதரா தொடருந்து நிலையம்

**வடோதரா சந்திப்பு தொடருந்து நிலையம்**, இந்திய மாநிலமான குஜராத்தின் வடோதராவில் அமைந்துள்ளது. இது இந்திய ரயில்வேயின் மேற்கு ரயில்வே மண்டலத்தின் கட்டுப்பாட்டில் உள்ளது.

## வண்டிகள்
*வடோதரா விரைவுவண்டி
*பஸ்சிம் விரைவுவண்டி
*மும்பை ராஜதானி விரைவுவண்டி
*ஆகஸ்ட் கிராந்தி விரைவுவண்டி
*குஜராத் சம்பர்க் கிராந்தி விரைவுவண்டி
*குஜராத் விரைவுவண்டி
*சவுராஷ்டிரா விரைவுவண்டி
*கச்சு விரைவுவண்டி
*சூரியநாகரி விரைவுவண்டி
*அகிம்சா விரைவுவண்டி
*புனே - இந்தூர் விரைவுவண்டி

## மேற்கோள்கள்

பகுப்பு:வடோதரா மாவட்டம்
பகுப்பு:குசராத்திலுள்ள தொடருந்து நிலையங்கள்
சோனார்காமோ பல்கலைக்கழகம்

**சோனார்காமோ பல்கலைக்கழகம்** வங்காளதேசத்தின் தலைநகரான டாக்காவில் அமைந்துள்ளது. இது ஒரு தனியார் பல்கலைக்கழகம் ஆகும்.

## துறைகள்
:பொறியியல்
* குடிமை
* மின்னியல், மின்னணுவியல்
* கட்டிடக்கலை
* கடல்
* இயந்திரம்
* கணினி
* டெக்ஸ்டைல்
* நவீன வரைகலை

## சான்றுகள்

## இணைப்புகள்
* பல்கலைக்கழகத்தின் தளம்

பகுப்பு:வங்காளதேச பல்கலைக்கழகங்கள்
பகுப்பு:டாக்கா
தொட்டா ஆலத மரா

**தொட்டா ஆலத மரா ** என்னும் **பெரிய ஆலமரம்**, 400 ஆண்டுகள் பழமையான ஆலமரமாகும். இது கருநாடகத்தின் பெங்களூருவில் உள்ள கேட்டோஹள்ளி என்ற கிராமத்தில் உள்ளது. இந்த ஒற்றை மரம் சுமார் 3 ஏக்கர் (12,000 சதுர மீட்டர்) பரப்பளவில் அமைந்துள்ளது.
 
இம்மரத்தினுடைய முக்கியத்தண்டானது 2000-களில், ஏதோ ஒரு இயற்கை நோயினால் பாதிக்கப்பட்டு அழிந்துவிட்டது, தற்போது இதனுடைய கிளைகளைக்கொண்டு வாழ்ந்து வருகிறது.
 
## சுற்றுலா
இப்பெரிய ஆலமரமானது பெங்களூரில் இருந்து 28 கி.மீ. தொலைவில் பெங்களூரு-மைசூரு நெடுஞ்சாலையில் அமைந்துள்ளது.மெஜஸ்டிக்கிலிருந்து, கெங்கேரி வரையிலும் பேருந்து வாயிலாக சென்றால், கெங்கேரியில் இருந்து தொட்ட ஆலட மராவிற்குப் பேருந்து 
வசதிகள் உள்ளன. கே. ஆர். மார்க்கெட்டிலிருந்து நேரடிப்பேருந்து வசதியும் உள்ளது.
 

 
## படக்காட்சியகம்

Dod_alada_mara.jpg|ஆலமரத்தினடியில் விளையாடும் குரங்குகள்
Monkeys_around_Big_Banyan_Tree_sorroundings.jpg|ஆலமரத்தின் அருகாண்மையிலுள்ள குரங்கு
Mondey_on_the_Banyan_tree.jpg|ஆலமரக்கிளையின் மீதுள்ள குரங்கு

 
## மேற்கோள்கள்

பகுப்பு:பெங்களூர்
பகுப்பு:பெங்களூரில் உள்ள சுற்றுலாத் தலங்கள்
பகுப்பு:இந்தியாவில் உள்ள தனிப்பட்ட மரங்கள்
வடிவேல் சுரேஷ்

**வடிவேல் சுரேஷ்** (பிறப்பு: 12 மே 1971) இலங்கையின் மலையக அரசியல்வாதியும், நாடாளுமன்ற உறுப்பினரும், முன்னாள் துணை அமைச்சரும் ஆவார்.

## அரசியலில்
இலங்கைத் தொழிலாளர் காங்கிரஸ் கட்சியூடாக அரசியலில் நுழைந்த வடிவேல் சுரேஷ் 2004 ஆம் ஆண்டில் ஐக்கிய தேசியக் கட்சியின் மூலம் பதுளை மாவட்டத்தில் இருந்து நாடாளுமன்றத்திற்குத் தெரிவானார். சுகாதாரத் துணை அமைச்சராக 2005 முதல் 2010 வரை பதவியில் இருந்தார். 2014 ஆம் ஆண்டில் ஐக்கிய மக்கள் சுதந்திரக் கூட்டணியின் மூலம் ஊவா மாகாணசபைக்குத் தெரிவு செய்யப்பட்டார். 2015 ஆம் ஆண்டில் அம்மாகாணசபையில் ஏற்பட்ட ஆட்சி மாற்றத்தை அடுத்து, மாகாண அரசைக் கைப்பற்றிய ஐக்கிய தேசியக் கட்சி அரசில் மாகாணத் தமிழ்க் கல்வி அமைச்சராக நியமிக்கப்பட்டார்.

வடிவேலு சுரேஷ் 2015 நாடாளுமன்றத் தேர்தலில் ஐதேக வேட்பாளராக பதுளை மாவட்டத்தில் போட்டியிட்டு 52,318 விருப்பு வாக்குகள் பெற்று நாடாளுமன்றத்துக்குத் தேர்ந்தெடுக்கப்பட்டார்.

## மேற்கோள்கள்

பகுப்பு:இலங்கை அரசியல்வாதிகள்
பகுப்பு:1971 பிறப்புகள்
பகுப்பு:வாழும் மக்கள்
பகுப்பு:இலங்கை இந்துக்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:இலங்கையின் துணை அமைச்சர்கள்
பகுப்பு:இலங்கை மாகாண சபை அமைச்சர்கள்
பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இலங்கை மலையகத் தமிழ் அரசியல்வாதிகள்
பகுப்பு:இலங்கை அமைச்சர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:இலங்கையின் 16வது நாடாளுமன்ற உறுப்பினர்கள்
1736

**1736**  (**[[ரோம எண்ணுருக்கள்|MDCCXXXVI]]**) ஒரு ஞாயிற்றுக்கிழமையில் ஆரம்பமான ஒரு கிரிகோரியன் நெட்டாண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது ஒரு வியாழக்கிழமையில் ஆரம்பமானது.

## நிகழ்வுகள்

* ஜனவரி 26 – போலந்தின் முதலாம் ஸ்டானிசுலாசு மன்னன் முடி துறந்தார்.
* மார்ச் 8 – நாதிர் ஷா பாரசீகத்தின் மன்னராக (ஷா) முடிசூடினார்.
* உருசியாவின் சென் பீட்டர்ஸ்பேர்க் நகரில் ஏற்பட்ட தீயில் 2000 வீடுகள் எரிந்தன.
* லியோனார்டு ஆய்லர் பெர்மாவின் சிறிய தேற்றத்தின் நிறுவலை முதற்தடவையாக வெளியிட்டார்.
* டச்சு ஆட்சியாளர்கள் இலங்கையில் உள்ளூர் மொழிகளில் நூல்கள் அச்சிட்டு வெளியிட அச்சியந்திரசாலைகளை நிறுவியது.
* யாழ்ப்பாண வைபவமாலை எழுதப்பட்டது.

## பிறப்புகள்
* ஜனவரி 19 – ஜேம்ஸ் வாட், இசுக்கொட்டியக் கண்டுபிடிப்பாளர் (இ. 1819)
* ஜனவரி 25 – ஜோசப் லூயி லாக்ராஞ்சி, இத்தாலியக் கணிதவியலாளர் (இ. 1813)
* ஜூன் 14 – சார்லசு-அகஸ்டின் டெ கூலும், பிரெஞ்சு இயற்பியலாளர் (இ. 1806)

## இறப்புகள்

## மேற்கோள்கள்

## 1736 நாற்காட்டி
தனிச்செய்யுட் சிந்தாமணி

**தனிச்செய்யுட் சிந்தாமணி** என்னும் நூல் **அண்ட சுவாமிக் கவிராயர்** என்பவரால் இயற்றப்பட்டது.  இவர் 17 ஆம் நூற்றாண்டில் வாழ்ந்தவர். *தமிழ் இலக்கிய வரலாறு -கிறித்துவமும் தமிழும்* என்னும் நூல் இந்தச் சிந்தாமணி நூலைத் தன் நூல் உருவாக்கத்துக்கு உதவிய துணைநூல்கள் பட்டியலில் எடுத்துக்காட்டியுள்ளது.  

பொன்னுச்சாமித் தேவரின் விருப்பப்படி, தில்லையம்பூர் சந்திரசேகர கவிராச பண்டிதர் தொகுத்தது, பின்னர் ஊ. புஷ்பரதச்செட்டி, பின்னர் முறையூர் சண்முகஞ்செட்டியார் கொடையால் மு. ரா. கந்தசாமிக் கவிராயரின் தனிச்செய்யுட் சிந்தாமணி என்னும் நூல் ஒன்று உள்ளதாக ஒரு குறிப்பு தெரிவிக்கிறது.  இந்த நூலின் ஆசிரியர் பொன்னுசாமித் தேவர். 

## மேற்கோள் குறிப்பு

பகுப்பு:தமிழ் நூல்கள்
முத்து சிவலிங்கம்

**முத்து சிவலிங்கம்** (20 சூலை 1943 – 23 நவம்பர் 2022) இலங்கையின் மலையக அரசியல்வாதியும், தொழிற்சங்கவாதியும் ஆவார்.

இலங்கைத் தொழிலாளர் காங்கிரஸ் கட்சியின் தலைவராகப் பணியாற்றிய முத்து சிவலிங்கம் அக்கட்சியின் மூத்த உறுப்பினராவார். 1994 முதல் 2010 வரை இலங்கை நாடாளுமன்ற உறுப்பினராக மக்களால் தேர்ந்தெடுக்கப்பட்டார். 2010 ஆம் ஆண்டு தேர்தலில் இவர் தேசியப் பட்டியல் மூலம் நாடாளுமன்ற உறுப்பினராக நியமிக்கப்பட்டார். அமைச்சராகவும் பணியாற்றியுள்ளார்.

முத்து சிவலிங்கம் 2015 நாடாளுமன்றத் தேர்தலில் இலங்கை தொழிலாளர் காங்கிரசு சார்பில் ஐக்கிய மக்கள் சுதந்திரக் கூட்டணி வேட்பாளராக நுவரெலியா மாவட்டத்தில் போட்டியிட்டு 45,352 விருப்பு வாக்குகள் பெற்று நாடாளுமன்றத்துக்குத் தேர்ந்தெடுக்கப்பட்டார்.

## மேற்கோள்கள்

பகுப்பு:இலங்கை மலையகத் தமிழ் அரசியல்வாதிகள்
பகுப்பு:1943 பிறப்புகள்
பகுப்பு:2022 இறப்புகள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:இலங்கை இந்துக்கள்
பகுப்பு:இலங்கை அமைச்சர்கள்
பகுப்பு:இலங்கையின் துணை அமைச்சர்கள்
பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள்
பகுப்பு:இலங்கைத் தொழிலாளர் காங்கிரஸ் அரசியல்வாதிகள்
பகுப்பு:இலங்கை தொழிற்சங்கவாதிகள்
தமிழ் மின்மரபுடைமைத் திட்டம்

**தமிழ் மின்மரபுடைமைத் திட்டம்** என்பது தமிழ் வளங்களை எண்ணிம வடிவில் ஆவணகப்படுத்தி (digitally archive), பாதுகாத்து (preserve), இணையம் ஊடாகப் பகிர்வதற்கான ஒரு செயற்திட்டம் ஆகும்.  தமிழ் ஆர்வலர்களால் முன்னெடுக்கப்பட்ட இந்தச் செயற்திட்டம், பின்னர் சிங்கப்பூர் தேசிய நூலகம், தேசிய மரபுடைமைக் கழகம், தேசியக் கலைகள் மன்றம், சிங்கப்பூர்ப் புத்தக வளர்​ச்சி மன்றம் உட்பட்ட அரச அமைப்புகளின் நிதி, நுட்ப ஆதரவுடன் முன்னெடுக்கப்படுகிறது.  முதற் கட்டமாக சிங்கப்பூரில் 1965ஆம் ஆண்டுக்கும் 2015ஆம் ஆண்டுக்கும் இடைப்பட்ட காலத்தில் வெளிவந்த இலக்கிய படைப்புகள் சிங்கப்பூர்த் தமிழ் மின் இலக்கியத் தொகுப்பாக எண்ணிமப்படுத்தப்பட்டு இணையம் ஊடாகப் பகிரப்பட்டுள்ளது.  இந்தத் தொகுப்பில் உள்ள நூல்கள் அனைத்தையும் யாரும் தரவிறக்கிப் படிக்க முடியும்.

## மேற்கோள்கள்


## வெளி இணைப்புகள்
* தமிழ் மின்மரபுடைமைத் திட்டம் 
* சிங்கப்பூர்த் தமிழ் மின் இலக்கியத் தொகுப்பு (1965 - 2015)

பகுப்பு:சிங்கப்பூர் தமிழ் இலக்கியம்
பகுப்பு:தமிழ் எண்ணிம நூலகங்கள்
மெத்தாக்சி

**மெத்தாக்சி** அல்லது **மெதொட்சி** *(methoxy)* என்பது வேதியியலில் குறிப்பாக கரிம வேதியியலில்,  ஒரு மெத்தில் குழுவும் ஆக்சிசனும் இணைந்துள்ள வேதி வினைக்குழுவைக் குறிக்கிறது. இந்த ஆல்காக்சி குழுவின் வேதி வாய்ப்பாடு O–CH3  ஆகும். மெத்தாக்சி என்ற சொல் பொதுவாக ஓர் ஈதரைக் குறிப்பிடப் பயன்படுத்தப்படுகிறது. மெத்தாக்சி என்பது ஒரு எலக்ட்ரான் வழங்கும் தொகுதி என்று ஆம்மெட் சமன்பாட்டின் அளவை மற்றும் எண்ணிக்கை முடிவுகள் விவரிக்கின்றன. 

## தோற்றம்

மெத்தனால் மற்றும் இருமெத்தில் ஈதர் ஆகியன எளிய மெத்தாக்சி சேர்மங்களுக்கு எடுத்துக்காட்டாகும். இவை தவிர அனிசோல் மற்றும் வனிலின் ஆகியனவும் பிறவகை மெத்தாக்சி ஈதரில் அடங்கும். பல உலோக ஆல்காக்சைடுகள் மெத்தாக்சி குழுவைப் பெற்றுள்ளன. உதாரணம்: நான்குமெத்திலார்த்தோ சிலிக்கேட்டு மற்றும் தைட்டானியம் மெத்தாக்சைடு இத்தகைய சேர்மங்களும் மெத்தாக்சைடுகள் என்றே வகைப்படுத்தப்படுகின்றன. 

## உயிரியத் தொகுப்பு

இயற்கையில் இம்மெத்தாக்சி சேர்மங்கள் அதிகமாக காணப்படாமல் இருப்பதாலேயே முக்கியத்துவம் பெறுகின்றன. அவை அமினோ அமிலங்களில் இருப்பதில்லை. இந்த வேற்றணு வளையச் சேர்மங்கள் மரபுக்குறியீட்டிலும் காணப்படவில்லை கொழுமியத்திலும் காணப்படவில்லை. இருந்தாலும் இவை O-மெத்திலேற்ற பிளவோனாய்டு   எனப்படும் தாவர நிறமிகளின் பகுதிப்பொருளாக உள்ளது. இவை பீனால்கள் மீது செயல்படுகின்றன. உதாரணம்: கேட்டக்சால்- O-மெத்தில் டிரான்சுபெரோசு. தாவரங்களில் காணப்படும் ஏராளமான இயற்கைப் பொருட்கள், இலிக்னின் போன்ற கரையா நார்ச்சத்துகள் கேஃப்பியோயில் சிஓஏஓ- மெத்தில் டிரான்சுபெரோசு என்ற நொதியூக்கிகளால் உருவாக்கப்படுகின்றன.

## மெத்தாக்சிலேற்றம்

ஆல்காக்சைடுகளை மெத்திலேற்றம் செய்வதன் மூலம் பொதுவாக கரிம மெத்தாக்சைடுகள் தருவிக்கப்படுகின்றன.  
 
பீனால்களை உலோக வினையூக்கிகள் மூலம் மெத்திலேற்றம் செய்வதால் அல்லது அரோமாட்டிக் ஆலசனைடுகளை மெத்தாக்சிலேற்றம் செய்தும் சில அரைல் மெத்தாக்சைடுகள் தயாரிக்கப்படுகின்றன

## மேற்கோள்கள்

பகுப்பு:ஆல்காக்சி குழுக்கள்
பகுப்பு:மெத்தாக்சி சேர்மங்கள்
இலண்டன் கலைவு விசை

[right|thumb|300x300px|[ஆர்கான்|ஆகன் இருபகுதியத்தின் இடைத்தாக்க ஆற்றலைக் காட்டும் படம். இலண்டன் கலைவு விசைகளின் காரணமாக நீண்ட வீச்சுடைய பகுதி இடம்பெற்றுள்ளது.]]
**இலண்டன் கலைவு விசை **(*London dispersion force*) அல்லது **கலைவு விசை** (*Dispersion force*)அல்லது **இலண்டன் விசை** (*London force*) அல்லது **தூண்டிய இருமுனைவு–தூண்டிய இருமுனைவு விசை** (*Induced dipole–induced dipole force*) என்பது அணுக்களுக்கும் மூலக்கூறுகளுக்கும்  இடையில் தொழிற்படும் விசையாகும். வந்தர்வால்சு விசையின் ஒரு பிரிவே இலண்டன் கலைவு விசை ஆகும். இங்கு இலண்டன் என்பது பிறிற்சு இலண்டன் என்ற செருமானிய-அமெரிக்க இயற்பியலாளரின் பெயரிலிருந்து பெறப்பட்டது.

## மேற்கோள்கள்

பகுப்பு:வேதிப் பிணைப்பு
பகுப்பு:மூலக்கூற்று இடைவிசைகள்
பாசெல் புறா

**பாசெல் புறா** என்பது, சுவிற்சர்லாந்தின் கான்டன் பாசெலால் வெளியிடப்பட்ட குறிப்பிடத்தக்க ஒரு அஞ்சல்தலை ஆகும். உலகின் முதலாவது மூன்று நிற அஞ்சல்தலையான இது, 2½- ராப்பன் பெறுமானத்துடன் 1 சனவரி 1845ல் வெளியிடப்பட்டது. பாசெல் கான்டனால் வெளியிடப்பட்ட ஒரே அஞ்சல்தலை இதுவாகும். அக்காலத்தில் ஒவ்வொரு கான்டனும் அதன் அஞ்சல் சேவைக்குப் பொறுப்பாக இருந்தது. நாடு முழுவதற்குமான அஞ்சல் சேவை 1 சனவரி 1849ல் தொடங்குவதற்கு முன்னர் சுவிட்சர்லாந்தில் ஒரே சீரான அஞ்சல் கட்டணம் இருக்கவில்லை. பாசெலைத் தவிர சூரிச், செனீவா ஆகிய இரு கான்டன்கள் மட்டுமே அஞ்சல்தலைகளை வெளியிட்டன.

கட்டிடக்கலைஞர் மெல்ச்சியர் பெர்ரி என்பவரால் வடிவமைக்கப்பட்ட இந்த அஞ்சல்தலையில், அலகில் ஒரு கடிதத்தை வைத்திருக்கும் வெண்ணிறப் புறா ஒன்று புடைப்புருவமாக அச்சிடப்பட்டுள்ளது. அத்துடன், "STADT POST BASEL" (*இசுட்டாட் போசுட் பாசெல்*) என்ற பொறிப்பும் உள்ளது. இந்த அஞ்சல்தலை கறுப்பு, ஆழ்சிவப்பு, நீலம் ஆகிய மூன்று நிறங்களில் அச்சிடப்பட்டதால் உலகின் முதலாவது மூன்று நிற அஞ்சல்தலையானது. 30 செப்டெம்பர் 1854 வரை இது செல்லுபடியாகக்கூடியதாக இருந்தது. அதற்குள் 41,480 அஞ்சல்தலைகள் அச்சிடப்பட்டன.

## மேற்கோள்கள்


 

பகுப்பு:அஞ்சல் தலைகள்
அம்பாங் தமிழ்ப்பள்ளி

**அம்பாங் தமிழ்ப்பள்ளி** மலேசியாவின் சிலாங்கூர் மாநிலத்தில் அம்பாங் நகரில் இயங்கும் ஒரே தமிழ்ப் பள்ளியாகும். 1953முதல் செயல்பட்டு வரும் இப்பள்ளி தற்போது 1,746 நிலப்பரப்பில் அமைந்திருக்கிறது.

## மேற்கோள்கள்

பகுப்பு:மலேசியத் தமிழ்ப் பள்ளிகள்
பகுப்பு:சிலாங்கூர்
தக்கார் (கோயில்)

**தக்கார்** () என்பது கோயில்களை நிர்வகிக்க ஏற்படுத்தப்பட்ட பதவிகளுள் ஒன்றாகும். 
1959ஆம் ஆண்டு தமிழ்நாடு இந்து சமய மற்றும் அறநிலைத்துறைச் சட்டம் பிரிவு 54(3) பின்வரும் சூழ்நிலைகளில் இணை ஆணையரோ அல்லது நேர்வுக்கேற்ப துணை ஆணையரோ பரம்பரை அறங்காவலரின் பதவிப்பணிகளை நிறைவேற்றும் பொருட்டு சமய நிறுவனங்களில் தக்காரை நியமிக்க வகைசெய்துள்ளது:
* பரம்பரை அறங்காவலர் பதவியில் நிலையான அல்லது தற்காலிகமான காலியிடம் ஏற்பட்டு அந்தப் பதவிக்கான வாரிசுரிமை பற்றி பூசல் ஏற்பட்டுள்ளபோது (அல்லது)
* அத்தகைய காலியிடத்தை உடனடியாக நிரப்பும் நிலை இல்லாதபோது (அல்லது)
* பரம்பரை அறங்காவலர் இளையராக (minor) இருந்து 
** அவருக்கு காப்பாளராகச் செயல்படுவதற்குத் தகுதியும் விருப்பமும் உடையவர் இல்லாதபோது (அல்லது)
** காப்பாளராகச் செயல்படுவதற்கு உரிமை கொண்டவரைப் பற்றிப் பூசல் இருக்கும்போது (அல்லது)
* பரம்பரை அறங்காவலர் மன/உடல்நலக் குறைபாடு/சீர்கேடு/தளர்ச்சி காரணமாக தமது பதவிக்குரிய பணிகளை நிறைவேற்ற இயலாமல் இருக்கும்போது.

## மேற்கோள்கள்

## வெளியிணைப்பு

பகுப்பு:இந்து சமயம்
பூச்சோங் தமிழ்ப்பள்ளி

பூச்சோங் தமிழ்ப்பள்ளி மலேசியா நாட்டின் சிலாங்கூர் மாநிலத்தில் பூச்சோங் நகரிலிருந்து 14ஆவது மையில் தொலைவில் உள்ளது. கிள்ளிங் ஆல் தோட்டப் பள்ளி என்று 1947இல் பூச்சோங் பேருந்து நிறுத்துமிடம் அருகில் இப்பள்ளி நிறுவப்பட்டது. தொடக்கத்தில் கிள்ளிங் ஆல் தோட்டம், புக்கிட் ஈத்தாம் தோட்டம் மற்றும் அங்காங் தோட்டத்திலிருந்து தமிழ் மாணவர்கள் பயின்று வந்தனர். இப்பள்ளியின் முதல் தலைமையாசிரியராக 1947இல் உண்ணாமலை பணியாற்றினார்.

நவம்பர் 29, 1968 இல் பள்ளிக் கட்டிடம் தீயில் அழிந்தது. புதிய கட்டிடத்தின் கட்டுமானம் முடியும் வரை தற்காலிகமாக பூச்சோங் அன் மிங் சீனப்பள்ளியில் செயலாற்றி வந்தது. முன்னாள் பூச்சொங் நாடாளுமன்ற உறுப்பினர் டத்தோ மைக்கேல் சானின் முயற்சியால் ஒரு புதிய இரண்டு மாடி கட்டிடம் தற்போது உள்ள பள்ளித் தளத்தில் எழுப்பப்பட்டது. இக்கட்டிடம் ஆகஸ்டு 16, 1973 அன்று தொடங்கி வைக்கப்பட்டது.

## மேற்கோள்கள்

*பூச்சோங் தமிழ்ப்பள்ளி 
பகுப்பு:மலேசியத் தமிழ்ப் பள்ளிகள்
பகுப்பு:சிலாங்கூர்
எருதுக்கண் (அஞ்சல்தலை)

**எருதுக்கண்** எனப் பெயர் கொண்ட அஞ்சல்தலைகள் பிரேசில் நாட்டினால் 1 ஆகத்து 1843ல் வெளியிடப்பட்ட முதல் அஞ்சல்தலைகள் ஆகும். இவற்றின் முகப்பெறுமானம் 30, 60, 90 ரெயிசுகள் ஆகும். பெரிய பிரித்தானியாவுக்கு அடுத்தபடியாக நாடு முழுவதற்குமான அஞ்சல்தலைகளை வெளியிட்ட இரண்டாவது நாடு பிரேசில் ஆகும். பெரிய பிரித்தானியாவின் அஞ்சல்தலைகளைப் போலவே இவற்றிலும் நாட்டுப் பெயர் இல்லை.

அலங்காரமான பெறுமானத்தைக் குறிக்கும் எண்கள் அஞ்சல்தலையில் எருதுக்கண் போன்ற நீள்வட்டச் சூழமைவிலே அமைந்திருப்பதால் இந்த வழமைக்கு மாறான பெயர் அதற்கு ஏற்பட்டது. அத்துடன் அஞ்சல்தலைத் தாளில் முரண் இணைகளாக அமைந்த  இவற்றின் ஒழுங்கமைவு இரண்டு எருதுக்கண்கள் ஒன்றாக இருப்பதுபோல் காணப்படுகிறது. இவ்வாறான வழமைக்கு மாறான பெயர்கள் பிரேசிலின் பிந்திய வெளியீடுகளுக்கும் தொடர்ந்தது. பாம்பின் கண்கள், ஆட்டுக் கண்கள், பூனைக் கண்கள் போன்றவை இத்தகைய பெயர்கள்.

30 ரெயிசு அஞ்சல்தலைகள் 1,148,994களும், 60 ரெயிசு அஞ்சல்தலைகள் 1,502,142களும், 90 ரெயிசு அஞ்சல்தலைகள் 349,182களும் அச்சிடப்பட்டன. 90 ரெயிசு அஞ்சல்தலைகள் பன்னாட்டு அஞ்சல்களுக்கு ஒதுக்கப்பட்டிருந்தன.

மிக அண்மையில் விற்பனைக்கு வந்த எருதுக்கண்கள் அஞ்சல்தலைத் தொகுதி இயூகோ கொயெக்கெல் என்பவருடையது ஆகும். இது 2013ல் விற்கப்பட்டது.

## மேற்கோள்கள்

பகுப்பு:அஞ்சல் தலைகள்
சிவ தாண்டவ தோத்திரம்

**சிவ தாண்டவ தோத்திரம்** இராவணனால் இயற்றப்பட்டதாகச் சொல்லப்படும் புகழ்பெற்ற துதி ஆகும். இது சிவபெருமானின் அழகையும் ஆற்றலையும் புகழ்ந்து பாடும் சங்கத மொழிப்பாடலாக விளங்குகின்றது. தாளம் போடவைக்கும் நடையும் எதுகை மோனையும் இப்பாடலின் சிறப்பம்சமாக உள்ள அதே வேளை, அதில் மயங்கி ஈசனே நடனமாடுவார் என்ற பொருளில் "சிவ தாண்டவ தோத்திரம்" எனும் பெயர் காரணப் பெயராகவும் அமைகின்றது. 

## வரலாறு
செருக்கோடு கயிலையைத் தூக்கி, அதன்கீழ் நசுங்குண்ட இராவணன், அதிலிருந்து மீள்வதற்காக இத்துதியைப் பாடி, ஈசனைக் குளிர்வித்ததாகச் சொல்லப்படுகின்றது, இத்துதியைப் பாடியபின்னர் தான், "சந்திரகாசம்"  எனும் புகழ்பெற்ற  வாளை, அவனுக்குச் சிவன் வழங்கினார்.

## பாடல்
சங்கத இலக்கியத்தின் படி, "பஞ்சசாமர சண்டம்" எனும் பதினாறு வரிகள் கொண்ட பாடலாக இது அமைந்துள்ளது. சிவ தாண்டவ தோத்திரத்தின் இறுதி சுலோகத்தில் வருகின்ற "எப்போது நான் மகிழ்வோடு இருப்பேன்?" என்ற ஏக்கம் மிகுந்த வினா, இந்நாளைய பக்தர்களுக்கும் பொருந்துவதாக அமைகின்றது. 

## மேலும் பார்க்க
* சிவன்
* சிவபுராணம்
* இராவணன்

## உசாத்துணை


## வெளி இணைப்புகள்
* சிவதாண்டவ தோத்திரம் நவீன மெட்டில்

பகுப்பு:சைவ சமய இலக்கியம்
பகுப்பு:இலக்கிய வரலாறு
சிவப்பு மேர்க்குரி

**சிவப்பு மேர்க்குரி** (*Red Mercury*) என்பது, மிகவும் அரிதாகக் கிடைக்கும் ஆசுத்திரிய செய்தித்தாள் அஞ்சல்தலை ஆகும். இது செய்தித்தாள்களை ஆசுத்திரியா, இலம்பார்டி-வெனீசியா ஆகிய பகுதிகளில் அஞ்சலில் அனுப்புவதற்காக வெளியிடப்பட்டது.

## வரலாறு
ஆசுத்திரியாவின் செய்தித்தாள் அஞ்சல்தலைகள் முதன்முதலாக 1851ல் வெளியாகின. இவ்வஞ்சல்தலைகளில் உரோம தூதுக் கடவுளான மேர்க்குரியின் படம் இடம்பெற்றிருந்தது. இதில் பெறுமதி அச்சிடப்படவில்லை. ஆனால், இதன் நிறம் அதன் பெறுமதியைக் குறித்தது. நீலநிறம் ஒரு செய்தித்தாளுக்கான கட்டணமான 6/10 கிரெயுசெரையும், மஞ்சள் 10 செய்தித்தாள்களுக்கான கட்டணமான 6 கிரெயுசெரையும், இளஞ்சிவப்பு 50 செய்தித்தாள்களுக்கான அஞ்சல் கட்டணமான 30 கிரெயுசெரையும் குறித்தது. கூடுதல் கட்டணங்கள் முத்திரையிடப்பட்ட செய்தித்தாள் கட்டுகளுக்கான சுற்றுத்தாள்கள் பொதுவாக கவனத்தில் கொள்ளப்படுவதில்லை.

## சான்றுகளும் மூலங்களும்
;சான்றுகள்

;மூலங்கள்
* *Philatelic Gems 1* (Linn's, 1989)

பகுப்பு:அஞ்சல் தலைகள்
அகுஸ்டோ ரொவ பாஸ்டோ

**அகுஸ்டோ ரொவ பாஸ்டோ** (Spanish:**Augusto Roa Bastos**)(ஜூன் 12, 1917 - ஏப்ரல் 26, 2005) பரகுவை நாட்டைச் சேர்ந்த நாவலாசிரியர் மற்றும் சிறுகதை எழுத்தாளர். தமது பதின்ம வயதுகளில் பராகுவே, பொலிவியா ஆகியவற்றுக்கிடையே நடைபெற்ற சாக்கோ போரில் பங்கெடுத்தவர். பின்னர் ஒரு பத்திரிக்கையாளராக தமது பணியைத் தொடங்கி வசனகர்த்தாவாகவும், பேராசிரியராகவும் பணியாற்றியவர். அவருடைய யோயி சுப்பிரிமோ ( Yo el supremo ) என்ற சிக்கலான கதைக்களம் கொண்ட நாவல் பெரிதும் கவனிக்கப்பட்ட ஒன்றாகும். அவர் 1989-யில் ஸ்பானிய மொழியில் மிகவும் கௌரவமான இலக்கிய விருது என அறியப்படும் பிரமியோ மிகுத்தே சர்வாந்தீஸ் (Premio Miguel de Cervantes) என்ற விருதையும் அவர் பெற்றார். யோயி சுப்பிரிமோ நாவலில் அகுஸ்டா 1814-யிலிருந்து 1840 வரையில் பரகுவையை ஆட்சி செய்த கொடுங்கோலன் யோசே கஸ்பார் ரொட்டிரிகே தி பிரான்சியாவின் பேச்சு மொழியையும் சிந்தனையையும் தெளிவாக எடுத்துக் காட்டியிருக்கின்றார்.  

## குறிப்புகள்

பகுப்பு:1917 பிறப்புகள்
பகுப்பு:2005 இறப்புகள்
பகுப்பு:பராகுவே எழுத்தாளர்கள்
யோசே கஸ்பார் ரொட்டிரிகே தி பிரான்சியா

right|thumb|முனைவர் ஹோசே கஸ்பார் ரொட்டிரிகே தி பிரான்சியா.

**முனைவர் யோசே கஸ்பார் ரொட்டிரிகே தி பிரான்சியா ** (Spanish: José Gaspar Rodríguez de Francia)(ஜனவரி 5, 1766 - செப்டம்பர் 20, 1840) பரகுவை நாட்டைச் சேர்ந்த அரசியல்வாதியும், வழக்கறிஞரும், சுதந்திர பரகுவை நாட்டின் மூத்த அரசியல்வாதிகளில் ஒருவரும் ஆவார். ஸ்பானியா பேரரசின் கட்டுப்பாடுகளிலும், பிரேசில் பேரரசின் கட்டுப்பாடுகளிலும், ஐக்கிய ரியோ திலா பிளாட்டா ஆட்சிப் பகுதிகளிலும் இருந்த பகுதிகளை எல்லாம் ஒன்றிணைத்து சுதந்திர பரகுவை நாட்டை உருவாக்குவதில் முன்னோடியாக இருந்த இவர் ஒரு கடுமையான சித்தாந்தவாதியாகவும் அறியப்படுகின்றார்.

## குறிப்புகள்

பகுப்பு:அரசியல்வாதிகள்
பகுப்பு:1766 பிறப்புகள்
பகுப்பு:1840 இறப்புகள்
பகுப்பு:பராகுவே
மிகுத்தே சர்வாந்தீஸ் பரிசு

**பிரமியோ மிகுத்தே சர்வாந்தீஸ்** (Spanish: Premio de Literatura en Lengua Castellana Miguel de Cervantes) எனப்படுவது ஸ்பானிய மொழி இலக்கியத்திற்காக வழங்கப்படும் மிகவும் கௌரவமான வாழ்நாள் சாதனையாளர் விருதாகும். இது 1976இல் தோற்றுவிக்கப்பட்டது. ஆங்கிலத்தில் வழங்கப்படும் மான் புக்கர் பன்னாட்டு பரிசைப் போன்றே இரண்டு ஆண்டுகளுக்கு ஒருமுறை ஸ்பானிய நாடுகளில் ஒன்றில் வாழ்ந்து வரும் பிரபல புனைவிலக்கிய எழுத்தாளருக்கு வழங்கப்படும் விருதாகும்.  *டோன் கிகோத்தி*  என்ற நாவலை எழுதிய  *மிகுத்தே சர்வாந்தீஸ்*  என்ற எழுத்தாளரது நினைவாக இவ்விருது வழங்கப்படுகின்றது.

## மேற்கோள்கள்


பகுப்பு:1976 விருதுகள்
பகுப்பு:எசுப்பானியா
பேயூ திரைக்கம்பளம்

thumb|இறந்த நிலையில் கெரால்டு மன்னன்
**பேயூ திரைக்கம்பளம்** (*Bayeux Tapestry*) நோர்மானிய மன்னர் வில்லியமின் வெற்றிகரமான இங்கிலாந்து ஆக்கிரமைப்பு மற்றும் அதன் திட்டமிடலை விளக்கும் நூல்வேலைப்பாட்டுக் கம்பளம் ஆகும். கி.பி. 1066, அக்டோபர் 14 இல், கேசுட்டிங்கில் நடைபெற்ற போரில் வில்லியம், இங்கிலாந்தின் கெரால்டு மன்னரைத் தோற்கடித்து வெற்றிவாகை சூடியதை விளக்குவதுடன் இக்கம்பளம் முடிவடைகிறது. 70 மீ நீளமும் 50 செ.மீ அகலமும் (231 அடி நீளம், 19.5 அங்குலம் அகலம்) கொண்ட இக் கைவேலைப்பாட்டுத் துணியே வரலாற்றின் முதல் சித்திரப்படம் (*[[கேலிச் சித்திரம்|காட்டூன்]]*) ஆகும்.. இக்கம்பளத்தில் மொத்தம் 72 காட்சிகளும், 1512 உருவங்களும், காட்சிகளை விவரிக்கும் இலத்தீன் பதிவுகளும் உள்ளன.

## வரலாறு
பேயூ திரைக்கம்பளத்தினை உருவாக்கியவர் யார் என்ற விபரமோ, உருவாக்கிய ஆண்டோ எங்கும் அதிகாரப்பூர்வமாய் இல்லையென்றாலும், இங்கிலாந்தின் முதலாம் வில்லியமின் மனைவி பிளான்டர்சின் மாட்டில்டாவாக இருக்கலாம் என்று பழங்கதைகள் கூறுகின்றன. கி.பி. 1476 இல் பேயூ பேராலயத்தின் கருவூலப் பொருட்களைப் பட்டியலிட்டபோது, ஏனையப் பலிப்பீடத் துணிகளின் ஊடே இந்த கம்பளம் இருந்ததாக முதன் முதலில் அதிகாரப்பூர்வமாக பதிவாயிற்று.

கி.பி. 1476 குறிப்பு: குறுகிய அகலமும், நெடுநீளமும் உடைய எழுத்து மற்றும் படங்களுடன், இங்கிலாந்து கைப்பற்றப்பட்டதை சித்தரிக்கும் கைவேலைப்பாட்டுத் துணி, இது கோயிலின் நடுக்கூடம் மற்றும் பீடத்தை சுற்றி தொங்கவிடப்படுவது.''


கி.பி. 1562 இல் கியூகுநோசுகளால் பேயூவில் ஏற்பட்ட கலகத்தினால், பேயூ பேராலயத்தின் பிற கருவூலப்பொருட்கள் பாதிக்கப்பட்டாலும், பேயூ திரைக்கம்பளம் எந்த சேதத்தையும் அடையவில்லை.

### பதினெட்டாம் நூற்றாண்டுக்கு பின்
18 ஆம் நூற்றாண்டின் துவக்க காலத்தில், நார்மாண்டியின் நிர்வாக அலுவலராக இருந்த நிக்கோலாசு-யோசேப்பு பெளக்கால்ட் சேகரித்து வைத்திருந்த குறிப்புகளிலிருந்து, சுமார் 30 அடி நீள படங்களை (ஏழில் ஒரு பங்கு) ஆன்டோயின் லான்சுலாட் என்ற அறிஞர் கண்டுபிடித்தார். பேயூ பேராலயத்தில் எளிதில் கண்டுபிடிக்கமுடியாத மறைவான இடத்தில் பேயூ திரைக்கம்பளம் இருந்ததால், அவரால் இந்த படங்களின் மூல ஆதாரத்தைக் கண்டுபிடிக்க முடியவில்லை. கி.பி. 1724 இல், பாரீசில் உள்ள பதிவு மற்றும் இலக்கிய கல்விக்கழகத்திற்கு லான்சுலாட் கொடுத்த அறிக்கையில், இதன் மூல ஆதாரம் ஒரு கல்லறையின் மூடியாகவோ, சுவரோவியமாகவோ, கண்ணாடி ஓவியமாகவோ, அல்லது கைவேலைப்பாடுகளுடனான திரைக்கம்பளமாகவோ இருக்கலாம் என்று குறிப்பிட்டிருந்தார்.

## வேலைப்பாடு

## மேற்கோள்கள்

## வெளியிணைப்புகள்
# பேயூ திரைக்கம்பளம்
# கேத்திங்சு 1066

பகுப்பு:நெசவு
பகுப்பு:கைவினைப் பொருள்கள்
பகுப்பு:இங்கிலாந்தின் வரலாறு
பகுப்பு:பூப்பின்னல்
வேலைக்காரன் (1987 திரைப்படம்)

**வேலைக்காரன்** (*Velaikkaran*) என்பது 1987ஆவது ஆண்டில் எஸ். பி. முத்துராமன் இயக்கத்தில் வெளியான ஓர் இந்தியத் தமிழ் நகைச்சுவைத் திரைப்படமாகும். ரஜினிகாந்த், சரத் பாபு, அமலா ஆகியோர் முக்கிய கதாபாத்திரங்களில் நடித்த இத்திரைப்படத்தை கே. பாலச்சந்தரின் கவிதாலயா நிறுவனம் தயாரித்திருந்தது. இது அமிதாப் பச்சன், சாஜி கபூர், சுமிதா பாட்டீல், பர்வீன் பாபி ஆகியோர் முக்கிய கதாபாத்திரங்களில் நடித்த *நமக் அலால்* என்ற இந்தி திரைப்படத்தின் மறுஆக்கமாகும். மேலும் இத்திரைப்படம் ஒரு சிறப்பான வரவேற்பு பெற்ற வெற்றித் திரைப்படமாகும்.

## நடிகர்கள்
* ரஜினிகாந்த் - ரகுபதி 
* சரத் பாபு - ராஜ்குமார் 
* அமலா - கௌசல்யா 
* கே. ஆர். விஜயா - சாவித்திரி 
* நாசர்
* வி. கே. ராமசாமி - வளையாபதி
* செந்தில்

## துணுக்குகள்
* ரஜினிகாந்த் இந்த திரைப்படத்திற்காக தனது தலைமுடி பாணியை மாற்றி அமைத்துக் கொண்டார். 1996 வரை அவர் இதே சிகை அலங்காரத்தை பராமரித்துக் கொண்டார் என்பது குறிப்பிடத்தக்கது.
* இத்திரைப்படத்தில் இடம்பெற்ற, "ஐ கேன் டாக் இங்கிலீஷ், ஐ கேன் வாக் இங்கிலீஷ்..." என்ற பிரபலமான உரையாடலானது *நமக் அலால்* திரைப்படத்தில் அமிதாப் பச்சன் பேசிய உரையாடல் என்பது குறிப்பிடத்தக்கது.
* சிறப்பான வரவேற்பு பெற்ற இத்திரைப்படம், எஸ். பி. முத்துராமன், ரஜினிகாந்த் கூட்டணியில் உருவான வெற்றித் திரைப்படங்களில் ஒன்றாக அமைந்தது.

## பாடல்கள்
இத்திரைப்படத்திற்கு இளையராஜா இசையமைத்திருந்தார். அனைத்து பாடல்களையும் மு. மேத்தா இயற்றினார்.

## மேற்கோள்கள்

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:எஸ். பி. முத்துராமன் இயக்கிய திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பாவாடை

**பாவாடை** (*petticoat*) என்பது பெண்கள் அணியும் ஒரு உள்ளாடையாகும். 

## தயாரிக்கும் முறை
துணியானது தேவையான அளவிற்கேற்ப வெட்டப்படுகிறது. ஒரு ஓரத்தில் மீள் தன்மையுடன் கூடிய துணி வைத்து மடக்கி தைக்கப்படுகிறது. இரு எதிர்முனைகள் இணைத்துத் தைக்கப்படுகிறது. மீள்தன்மைக்காக நுனியில் சிறிதளவு இடைவெளி விடப்படுகிறது. 

## இந்தியாவில் பாவாடை
இந்தியாவில் பாவாடையானது சேலை அணியும் போது உள்ளாடையாக அணியப்படுகிறது.

## நவீன காலத்தில் பாவாடை

## வகைகள்

## ஆதாரங்கள்

பகுப்பு:உடைகள்
பகுப்பு:இந்திய_உடைகள்
ஒசூர் கல்யாணசூடேசுவரர் கோயில்

**ஒசூர் கல்யாணசூடேசுவரர் கோயில்** என்னும் கோயில் தமிழ்நாட்டின் கிருட்டிணகிரி மாவட்டம் ஒசூர் நகரில் சந்திர சூடேசுவரர் கோயில் அமைந்துள்ள மலை அடிவாரத்தில் உள்ள தேர்பேட்டை என்னும் பகுதியில் அமைந்துள்ள ஒரு சிவன் கோயிலாகும். ஒசூர் சந்திர சூடேசுவரர் கோயில் தேர்த் திருவிழாவின் போது சந்திர சூடேசுவரரின் உற்சவர் சிலை இக்கோயிலில் வைக்கப்பட்டே தேர்திருவிழா நிகழ்ச்சிகள் நடக்கின்றன. 

## கோயில் அமைப்பு
இக்கோயில் கருவறை, முக மண்டபம் கொண்டு அமைந்துள்ளது. கருவறையில் கிழக்கு நோக்கி கல்யாண சூடேசுவரர் லிங்க வடிவில் உள்ளார். கோயிலின் முக மண்டபத்தில் திருமணம் போன்ற நிகழ்ச்சிகள் நடத்த பொது மக்களால் பயன்படுத்தப்படுகிறது. இதனால் இது கல்யாண மண்டபம் என அழைக்கப்படுகிறது. இது அறுபது அழகிய தூண்களால் வடிவமைக்கப்பட்டுள்ளது.

## கோயில் வரலாறு
விஜயநகர மன்னனான புக்கரின் மகன் குமார கம்பணனின் மகாப்பிரதானியான சோமப்ப தண்டனாயக்கன் என்பவனால் இக்கோயில் கட்டப்பட்டதாக இக்கோயில் கல்வெட்டு தெரிவிக்கிறது.

## மேற்கோள்

பகுப்பு:கிருஷ்ணகிரி மாவட்டத்திலுள்ள சிவன் கோயில்கள்
பகுப்பு:ஒசூர்
நெஸ்டோர் சால்வடோர் அமாரில்லா

**நெஸ்டோர் சால்வடோர் அமாரில்லா அகுஸ்டா **(எசுப்பானியம்): Néstor Salvador Amarilla Acosta) ( பிறப்பு - ஜூலை 24, 1980 ) பரகுவையைச் சேர்ந்த பிரபல திரைக் கதாசிரியர், இயக்குநர், நடிகர், மேடை நாடக மற்றும் தொலைக்காட்சி நாடகத் தயாரிப்பாளர்.
நெஸ்டோர் அமாரில்லா தொலைக்காட்சி மற்றும் மேடைநாடகங்களுக்காக தொடர்ந்து எழுதி வருபவர் . *கவிதையால் காப்பாற்றப்பட்டேன்* என்கிற இவருடைய படைப்பு பலரையும் வெகுவாக கவர்ந்த ஒன்று. 2010, 2011-ஆம் ஆண்டுகளில் இலக்கியத்திற்கான நோபேல் பரிசுக்காக இவருடைய பெயர் பரிந்துரைக்கப்பட்டிருந்தது என ரியுட்டர்ஸ் செய்தி நிறுவனம் தெரிவிக்கின்றது. 2013-ஆம் ஆண்டு பரகுவை நாட்டின் தொலைக்காட்சி நிறுவனமான தெளிபியுச்சரோ தயாரித்த *ல அகாடமியா* (கல்விக்கழகம்) என்ற நிகழ்ச்சியில் பயிற்சியாளராகவும், *எல் திபாத்தி* (விவாதம்) என்ற நிகழ்ச்சியில் நடுவராகவும் பணியாற்றியிருந்தார். 

## எழுதிய நாடகங்கள்

* *"ரோசா அமெரிக்கானா*"  (2004)
* *"வெஸ்டிடோ ரோட்டோ*" (2005)
* "*கிழிந்த ஆடை*" (2005)
* *"ல புருபேரா*" (2005)
* *"கவிதையால் காப்பற்றப்பட்டேன்"* (2006) 
* *"ஐராக்கில் பிறந்தேன்"* (2006)
* *"பிச்சா பெலி"* (2009) 
* *"சே, சேக்கானல்"* (2009)

## எழுதிய புத்தகங்கள்

* "கவிதையால் காப்பற்றப்பட்டேன்" (2006)
* "பிச்சா பெலி" (2009) 
*  (2005)

## குறிப்புகள்

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:பராகுவே எழுத்தாளர்கள்
ஜே சோ

thumb|right|Jay Chou at a promotional event for ''Kung Fu Dunk'' in January 2008

**ஜே சோ** (பிறப்பு 18 ஜனவரி 1979) தாய்வான் நாட்டைச் சேர்ந்த பிரபல இசைக்கலைஞர், பாடகர், பாடலாசிரியர், இசைத் தயாரிப்பாளர் மற்றும் நடிகர் ஆவார்.கடந்த 2000-ஆவது ஆண்டில் அவருடைய முதல் பாடல் தொகுப்பான ஜே வெளியானது. அதனை அல்பா இசை என்ற நிறுவனம் வெளியிட்டது. அது ஆசியா முழுவதும் குறிப்பாக தய்வான், சீனா, ஆங்காங்கு, சிங்கப்பூர், மலேசியா, இந்தோனேசியா, கொரியா, ஜப்பான் மற்றும் மேற்குலகில் வாழ்கின்ற புலம்பெயர் ஆசிய சமூகத்தினர் மத்தியில் பெரும் வரவேற்பைப் பெற்றது. ஏறத்தாழ 30 லட்சம் ஆல்பம் இதுவரை விற்பனையாகியுள்ளது. அது மட்டுமின்றி பல விருதுகளையும் அது பெற்றுத் தந்திருக்கின்றது. அவரது ஆல்பத்தில் பாடிய பிற பாடகர்களுக்காகவும் ஜே சோ பாடல்களையும் எழுதியிருக்கின்றார். . கடந்த 2003-ஆம் ஆண்டில் பிரபல டைம்ஸ் இதழின் முகப்பில் அவரைப் பற்றிய விவரணக் கட்டுரை வெளியிடப்பட்டது, ஆசிய பாப்பிசையின் புதிய மன்னன் என அவரைப் பற்றி அவ் இதழ் புகழாரமும் சூடியது. அதன் பின் ஆறுமுறை உலகப் பயணங்களை மேற்கொண்டு, பல பெருநகரங்களில் இசை நிழச்சியை நடத்தியிருக்கின்றது. அந்த இசை நிகழ்ச்சிகளை ஏறத்தாழ 1 கோடி பேர் கண்டு களித்துமிருக்கின்றனர்.

## குறிப்புகள்

பகுப்பு:1979 பிறப்புகள்
பகுப்பு:வாழும் மக்கள்
பகுப்பு:தைவான் மக்கள்
பகுப்பு:இசைக் கலைஞர்கள்
யோசே என்ரிக்கே ரொடொ

**யோசே என்ரிக்கே கமிலோ ரொடொ பிணியற்றோ** *(Spanish: José Enrique Camilo Rodó Piñeyro)* (15 July 1871 – 1 May 1917) (15, ஜூலை 1871 - 1, மே 1917) என்பவர் உருகுவை நாட்டைச் சேர்ந்த கட்டுரையாளர் ஆவார். அவர் தன்னுடைய எழுத்துகளில் லத்தீன் அமெரிக்க இளைஞர்கள் பொருள்முதல்வாதக் கொள்கைகளை கைவிட்டு பண்டைய கிரேக்கோ-ரோமானிய பண்பாட்டு அறநெறிகளையும், தன் செறிவூட்டல் கொள்கைகளையும் பின்பற்றவும், தமது பண்பாட்டில் அதிக கவனம் செலுத்தவும் அறைக்கூவல் விடுத்தார்.

## குறிப்புகள்

பகுப்பு:1872 பிறப்புகள்
பகுப்பு:1917 இறப்புகள்
பகுப்பு:உருகுவை எழுத்தாளர்கள்
சிவப்புக்கல் மூக்குத்தி (வரைகதைப் புதினம்)

**சிவப்புக்கல் மூக்குத்தி** என்பது தமிழில் வெளிவந்த முதலாவது எண்ணிம வரைகதைப் புதினம் ஆகும்.  தமிழ்ச் சூழலில் பெரும்பாலும் வெளிவரும் மொழிபெயர்ப்பு வரைகதைப் படைப்புகள் போலன்றி, தமிழிலேயே இது உருவாக்கப்பட்டுள்ளது.  இதனை நந்தினி, வரைகலைக் கலைஞர்களுடன் இணைந்து ஒன்றரை ஆண்டு உழைப்பின் ஊடாக உருவாக்கி உள்ளார்.

## மேற்கோள்கள்


பகுப்பு:தமிழ் வரைகதைகள்
மனிதன் (1987 திரைப்படம்)

**மனிதன்** என்பது 1987ஆவது ஆண்டில் எஸ். பி. முத்துராமன் இயக்கத்தில் வெளியான ஓர் இந்தியத் தமிழ்த் திரைப்படமாகும். இப்படத்தில் ரஜினிகாந்த், ரூபினி, ரகுவரன், ஸ்ரீவித்யா, டெல்லி கணேஷ், செந்தில் ஆகியோர் முக்கிய கதாபாத்திரங்களில் நடித்திருந்தனர். கவிதாலயா நிறுவனம் தயாரித்த இத்திரைப்படம் சிறப்பான வரவேற்பு பெற்ற, 175 நாட்களைத் கடந்து ஓடிய வெற்றித் திரைப்படமாகும். இது *பிகாரி குன்டா* என இந்தியில் மொழிமாற்றம் செய்யப்பட்டு வெளியானது. ரூபினி இந்த திரைப்படத்தின் வாயிலாகவே தமிழ்த் திரைப்படத்துறையில் நடிகையாக அறிமுகமானார். இப்படத்திற்கு சந்திரபோஸ் இசையமைத்திருந்தார்.
## கதை
ராஜாவைச் சுற்றி கதை சுழல்கிறது, அவர் ஒரு அமாவாசை நாளில் பிறந்த ஒரே காரணத்திற்காக அவரை ஒரு திருடன் என்று தவறாக அழைத்ததற்காக தனது ஆசிரியரை ஒரு மேஜை எடையில் தாக்கியதால் சிறார் காவலில் வளர்கிறார். அவர் ஒரு மூடநம்பிக்கை தந்தைக்கு பிறந்தார், ராஜா ஒரு அமாவாசை நாளில் பிறந்தவர் நிச்சயமாக குற்றவாளியாக மாறுவார் என்று நம்புகிறார். அவரது சிறைவாசம் முடிவடைந்தவுடன், அவர் ஒரு உள்ளூர் சமூகத்தில் மக்கள் நல அமைப்பில் சேர்ந்து தேவையான மக்களுக்கு உதவுகிறார். தக்க சமயத்தில், அவரது நற்செயல்களால் அவர் எதிரிகளைப் பெறுகிறார். மீதிக் கதை ராஜா தனது எதிரிகள் மீது எப்படி வெற்றி பெறுகிறார். அவர் மீதான பொய்யான கூற்றுக்களையும் மற்றும் அவரைச் சுற்றியுள்ள மூடநம்பிக்கைகள் மற்றும் தப்பெண்ணங்களையும் மறுக்கிறார்.
## நடிகர்கள்
* ரஜினிகாந்த்
* ரூபினி
* ரகுவரன்
* சிறீவித்யா
* ஜெய்கணேஷ்
* மாதுரி
* வினு சக்ரவர்த்தி
* சோ ராமசாமி
* செந்தில்
* ஜி. சீனிவாசன் 
* டெல்லி கணேஷ்
## பாடல்கள்
இத்திரைப்படத்திற்கு சந்திரபோஸ் இசையமைத்தார். இத்திரைப்படத்தில் அனைத்து பாடல்களையும் இயற்றியவர் வைரமுத்து.

## வெளியீடும் வரவேற்பும்
இத்திரைப்படம் மணிரத்னம் இயக்கிய நாயகன் திரைப்படத்தோடு இணைந்து 1987 அக்டோபர் 21 அன்று வெளியிடப்பட்டது. இது சென்னையில் 175 நாள்களும், தஞ்சாவூர், திருச்சி, சென்னை, மதுரை ஆகிய இடங்களில் 100 நாள்களும் ஓடியது. இந்தியன் எக்ஸ்பிரஸ் எழுதியது, "இது தடைசெய்யப்படாத வணிகப் படம், ஆனால் சூத்திரம் வேலை செய்கிறது."

இந்தப் படம் ரஜினியின் மற்ற படங்களான முரட்டு காளை , போக்கிரி ராஜா , பாயும் புலி ஆகியவற்றுடன் ஆல்பர்ட் தியேட்டரில் 12 டிசம்பர் 2012 அன்று அவரது பிறந்தநாளை முன்னிட்டு திரையிடப்பட்டது.

## மேற்கோள்கள்

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:சந்திரபோஸ் இசையமைத்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:எஸ். பி. முத்துராமன் இயக்கிய திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
சட்பறி பெரும்பாகம்

right|thumb|ராம்சே ஏரிக்கரையின் தோற்றம்

**சட்பறி பெரும்பாகம்** (2001-ஆம் ஆண்டின் மக்கள் தொகைக் கணக்கீட்டின் படி 160, 274 பேர்) கனடாவின், ஒண்டாரியோ மாகாணத்தில் அமைந்திருக்கும் ஒரு நகராட்சி ஆகும். கனடா பசிபிக் ரயில்தடத்தில் பணியாற்றிய கொல்லனான டாம் பிளநாகன் என்பவரால் இப் பகுதியில் நிக்கல் கனிம வளம் கண்டறியப்பட்ட பின் தோற்றம்பெற்ற ஒரு நகரமாகும். கடந்த 2001-ஆம் ஆண்டு சட்பறி வட்டார நகராட்சிப் பகுதியில் அமைந்திருந்த பல சிறிய நகரங்களையும், ஊரகப் பகுதிகளையும் ஒன்றிணைத்து சட்பறி பெரும்பாகம் உருவாக்கப்பட்டது. தற்சமயம் வட ஒண்டாரியோவில் அமைந்திருக்கும் மக்கள் தொகையின் அடிப்படையில் மிகப் பெரிய நகரமாக இது விளங்குகின்றது. ஒட்டுமொத்த கனடாவில் 24-ஆவது பெரிய நகரமாகவும் இது திகழ்கின்றது. நிலப்பரப்பின் அடிப்படையில் நோக்கினால் ஒண்டாரியோவின் மிகப் பெரிய நகரமாகவும், ஒட்டு மொத்த கனடாவில் ஏழாவது பெரிய நகராட்சிப் பகுதியாகவும் இது இருக்கின்றது. சட்பறி நகரம் தனியான ஓர் ஆட்சிப் பகுதியாகவும் விளங்குகின்றது. எந்தவொரு தனித்துவமான மாவட்டம், ஒன்றியம், மண்டலத்தோடும் இது இணைக்கப்படவில்லை என்பது இதன் தனிச் சிறப்பு.

## குறிப்புகள்

பகுப்பு:ஒன்ராறியோ நகரங்களும் ஊர்களும்
ஆடவர் 200 மீ ஓட்டப்பந்தய சாதனை மேம்பாட்டுபோக்கு

thumb|400x400px|ஆடவர் 200 மீ ஓட்டப்பந்தய சாதனை மேம்பாடுகள்

## 1951–1976 இடையிலான சாதனைகள்
இடம்

## 1977க்குப் பிந்தைய சாதனைகள்

## Notes

பகுப்பு:விளையாட்டுகள்
ஆடவர் 100 மீ ஓட்டப்பந்தய சாதனை மேம்பாட்டு போக்கு

[thumb|400x400px|[தடகள விளையாட்டுக் கூட்டமைப்புகளின் பன்னாட்டுச் சங்கம்|ஐ.ஏ.ஏ.எஃபால் அங்கீகரிக்கப்பட்ட ஆடவர் 100 மீ ஓட்டப்பந்தய சாதனை மேம்பாடுகள்]]
தடகள விளையாட்டுகளில் **ஆண்களுக்கான [[100 மீ ஓட்டம்|100 மீட்டர் ஓட்டப் பந்தயத்தில்]]** முதல் சாதனை 1912 ஆம் ஆண்டில் பன்னாட்டு தொழில்முறையற்ற தடகளக் கூட்டமைப்பினால் (இன்றைய தடகள விளையாட்டுக் கூட்டமைப்புகளின் பன்னாட்டுச் சங்கம்) அங்கீகரிக்கப்பட்டது. இன்றைய சாதனை 9.58 நொடிகளாக உசேன் போல்ட்டினால் நிகழ்த்தப்பட்டது.

 வரை, ஐ.ஏ.ஏ.எஃப், திரும்பப் பெற்றவை தவிர்த்து, 67 சாதனைகளை அங்கீகரித்துள்ளது.

## ஐ.ஏ.ஏ.எஃபிற்கு முந்தைய போக்குகள்

## பிந்தைய கால சாதனைபோக்குகள்

### 1912–1976 இடையிலான சாதனைகள்

கையால் பதிவு செய்யப்பட்ட முதல் 9.9 நொடி நேரம் பாப் ஹேயஸின் 1964 ஒலிம்பிக் போட்டியின் 100 மீ இறுதியின் ஓட்டத்தைப் பதிவு செய்ததாகும். கைப்பதிப்பின் தோற்றத்தைக் கொடுக்க வேண்டி, ஹேயஸின் 10.0 நொடிகள் என்ற அதிகாரப்பூர்வ நேரம், மின்னணு பதிவான 10.06 நொடிகளில் இருந்து பெறப்பட்டு அருகுள்ள பத்தில் ஒரு பங்கு நொடிக்கு கீழ் நோக்கி வட்டப்படுத்தப் பட்டப்பின் கிடைத்தது. இம்முறையிலான நேரப்பதிப்புகள் 1964 மற்றும் 1968 ஒலிம்பிக் விளையாட்டுகளின் தனிச் சிறப்பம்சமாகும்.

### 1977-க்குப் பிந்தைய சாதனைகள்

1975-இல் இருந்து, ஐ.ஏ.ஏ.எஃப் 400 மீ வரையிலான போட்டிகளுக்கு தனித் தனி மின்னனு தானியக்க நேரப் பதிவுகளை சாதனை பதிவிற்கு ஏற்றுக் கொண்டது. ஜனவரி 1, 1977 முதல் இப்போட்டிகளுக்கு நூறில் ஒரு பங்கு துள்ளியம் வாய்ந்த முழு தானியக்க நேரப் பதிப்பு தேவைப்பட்டது.

அது வரையில் ஜிம் ஹைன்ஸின் அக்டோபர் 1968 ஒலிம்பிக் தங்கப் பதக்கம் வென்ற 9.95 நொடி ஓட்டமே முழு மின்னனு பதிவில் கணக்கிடப்பட்ட மிகத் துரித ஓட்டம். தடகளச் செய்திகள் தானியக்க நேரப்பதிப்புகளின் மூலம் பதிவு செய்யப்பட்ட, 1964 ஒலிம்பிக்ஸ் மற்றும் பாப் ஹேயஸின் தங்கப் பதக்க ஓட்டத்தில் துவங்கிய அதிகாரப்பூர்வமற்ற சாதனைகளின் பட்டியலைத் தொகுத்துள்ளது. அவையும் இங்கு, சாதனை மேம்பாட்டு போக்கு ஆய்வில், கணக்கில் கொள்ளப்பட்டுள்ளன.

### 1968–87 இடைக்கால தாழ்நிலை களங்களில் நிகழ்த்தப்பட்ட சாதனைகளின் போக்கு

உயர்நிலை களங்களில் நிகழ்த்தப்பட்ட சாதனைகளையும் பதிப்புக்குத் தகுதியானவைகளாக ஐ.ஏ.ஏ.எஃப் கருதியது. எனினும் உயர்தளங்கள் விரைவோட்டத்திற்குப் பெரிதும் துணை செய்யும் - அதிகபட்ச காற்றுவிசை(நொடிக்கு 2.0 மீ) பின்னுந்தல் 0.09-0.14 நொடிகள் வரையும், ஒவ்வொரு 2000 மீ தளமட்ட உயர்வும் 0.3 நொடிகள் வரையும் ஓட்ட நேரத்தை குறைக்க துணை செய்யும் என்று ஒரு கணிப்பு தெரிவிக்கிறது. இது போன்ற காரணங்களால் அதிகாரப்பூர்வமற்ற தாழ்மட்ட சாதனைகளின் பட்டியல் தனியே தொகுக்கப்பட்டுள்ளன.

ஐ.ஏ.ஏ.எஃப் 1977-க்குப் பிறகு மின்னணு நேரப்பதிப்பை மட்டும் அங்கீகரிக்கத் துவங்கியது முதல் நிகழ்த்தப்பட்ட இரண்டு சாதனைகளுமே உயர் மட்டத்தில் நிகழ்த்தப்பட்டவை. 1987 வரை இவ்வுலக சாதனைகள் தாழ்மட்ட சாதனையால் சமன் செய்யப்படாமலும் முறியடிக்கப்படாமலும் இருந்தன. எனவே இங்கு தொகுக்கப்பட்டுள்ள தாழ்மட்ட சாதனைகள் 1977 முதல் ஐ.ஏ.ஏ.எஃப் மின்னணு நேரப்பதிப்பை ஏற்கத் துவங்கிய பின்னர் ஹெய்ன்ஸின் தாழ்மட்ட ஓட்ட சாதனையில் தொடங்கி லூயிஸ் 1987-இல் உயர்மட்ட சாதனையை சமன் செய்தது வரையிலானவை ஆகும். பென் ஜான்சன் 1986-இல் நிகழ்த்திய 9.95 நொடி ஓட்டமும், 1987-இல் நிகழ்த்திய 9.83 நொடி ஓட்டமும் இங்கு விலக்கப்பட்டுள்ளன.
## இவற்றையும் காண்க
* மகளிர் 100 மீ ஓட்டப்பந்தய சாதனை மேம்பாட்டு போக்கு
* ஆடவர் 200 மீ ஓட்டப்பந்தய சாதனை மேம்பாட்டு போக்கு
* 100 நீட்டளவு ஓட்டம்

## குறிப்புகள்

## மேற்கோள்கள்

பகுப்பு:மேற்கோள் வழு-Defined multiple times
சாந்தி சிறீஸ்கந்தராசா

**சாந்தி சிறீஸ்கந்தராசா** (*Shanthi Sriskantharajah*, பிறப்பு: 28 அக்டோபர் 1965) இலங்கைத் தமிழ் நிருவாக சேவை அதிகாரியும், அரசியல்வாதியும், நாடாளுமன்ற உறுப்பினரும் ஆவார்.

## வாழ்க்கைச் சுருக்கம்
இலங்கையின் வடக்கே முல்லைத்தீவு மாவட்டம், முள்ளியவளையைப் பிறப்பிடமாகக் கொண்ட சாந்தி சிறீஸ்கந்தராஜா முள்ளியவளை வித்தியானந்தக் கல்லூரியில் கல்வி கற்று, யாழ்ப்பாணப் பல்கலைக்கழகத்தில் இளங்கலைப் பட்டம் பெற்றார். பின்னர் கொழும்புப் பல்கலைக்கழகத்தில் பட்டப்பின் படிப்பில் ஈடுபட்டு, மதுரைப் பல்கலைக்கழகத்தில் முதுகலைப் பட்டம் பெற்றார். இலங்கை நிருவாக சேவையில் இணைந்து துணுக்காய் பிரதேச சபையில் பிரதித் திட்டமிடல் பணிப்பாளராகப் பணியாற்றினார். ஈழப்போரின் இறுதிக் காலத்தில் எறிகணை வீச்சினால் படுகாயமடைந்து தனது இடது காலை இழந்தவர்.

## அரசியலில்
சாந்தி சிறீஸ்கந்தராசா 2015 நாடாளுமன்றத் தேர்தலில் இலங்கைத் தமிழரசுக் கட்சியின் சார்பில் வன்னி மாவட்டத்தில் தமிழ்த் தேசியக் கூட்டமைப்பு வேட்பாளராகப் போட்டியிட்டு 18,080 வாக்குகள் பெற்றார். எனினும் அவர் நாடாளுமன்றத்திற்குத் தெரிவாகவில்லை. பின்னர் இவர் தமிழத் தேசியக் கூட்டமைப்பின் தேசியப் பட்டியல் மூலமாக நாடாளுமன்ற உறுப்பினராக நியமிக்கப்பட்டார்.

## சமூகப் பணி
துணுக்காயில் மாற்றுத்திறனாளிகளை ஒன்றிணைத்து ஒளிரும் வாழ்வு என்ற அமைப்பை உருவாக்கி செயற்படுத்தி வருகின்றார்.

## மேற்கோள்கள்

பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:வாழும் மக்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:முல்லைத்தீவு மாவட்ட நபர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:இலங்கைத் தமிழ்ப் பெண் அரசியல்வாதிகள்
பகுப்பு:1965 பிறப்புகள்
பகுப்பு:மாற்றுத்திறனாளிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்